cyanic-selkie/wikianc huggingface dataset:
Vagli Sotto
Frazioni
Bykjernen i Vagli Sotto er fra middelalderen og ligger på en høyde, og kan bare nås til fots.
I umiddelbar nærhet ligger Lago di Vagli.
Don Martin
Skribent
Don Martin har også publisert en rekke skrevne tekster, deriblant kronikk i Aftenposten og i Dagbladet, korthistorier i Klassekampen, Filologen og intervjuer for Kingsize og Stealth Magazine Australia. Fra 2009 har Martin en helsides spalte i ungdomsmagasinet Spirit under tittelen Martins Motgift. Samme år ga Cappelen Damm ut boka Røverhistorier & raptekster skrevet av Raknerud og de to andre medlemmene i Gatas Parlament.
I desember 2013 fikk Raknerud mye oppmerksomhet rundt sin kronikk «Ran av barn gir barneran» som omhandlet både den omtalte ransbølgen i Oslo og stormen rundt nedleggelse av fritidsklubber i Oslo.
Don Martin har også foreslått det nye norske ordet oversove.
Orthopteroida
Orthopteroida er en gruppe med «gresshoppelignende insekter». Den består av to ordener. Spøkelsesinsekter (Phasmatodea) og Rettvinger (Orthoptera).
Utseende
Utseende varierer mellom de ulike delgruppene. Enkelte, slik som blant annet wetaer er vingeløse og kan ikke fly. Andre er dyktige flygere og kan tilbakelegge lange distanser, slik som blant annet europeisk vandregresshoppe. De fleste har lange bein, særlig bakbeina er kraftige, ofte med torner eller pigger. Vanligvis er følehornene (antennene) lange, gjerne lengre enn kroppen.
Levevis
De finnes på mange ulike leveområder (habitat). De fleste artene finnes i varmere strøk. Bare et fåtall finnes i Norge.
Sirisser, vortebitere og enkelte gresshopper foretrekker heller tørre, solfylte steder med sparsom vegetasjon og gjerne med sand.
Eggene legges både i jorden, i barksprekker, eller på blad (planter). Noen stikker eggene ned i jorden, noen limer de fast til planter, eller de kan slippe dem mer tilfeldig.
De «gresshoppelignende insektene» har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Systematisk inndeling
Tidligere var også kakerlakker og knelere regnet i denne gruppen, men disse er nå holdt utenfor og plasseres idag, sammen med termittene, i en egen gruppe, Dictyoptera.
Det finnes flere måter å systematisk dele inn gruppene av de gresshoppelignende insektene. Her er en måte.
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene tar for seg de norske rettvingene (Orthoptera).
Stazzema
Stazzema er en kommune i provinsen Lucca i den italienske regionen Toscana.
Stazzema ligger i kystlandskapet Versilia, vest for De apuanske alper, og nær Det tyrrenske hav. Nabokommunene er Camaiore, Careggine, Fabbriche di Vergemoli, Massa (MS), Molazzana, Pescaglia, Pietrasanta, Seravezza og Vagli Sotto.
Bydelen Sant'Anna di Stazzema ble ødelagt av Waffen-SS den 12. august 1944, og 560 mennesker, stort sett kvinner og barn, drept. Dette regnes som en av de grusomste enkeltmassakrene under annen verdenskrig.
Severdigheter
Kirken Santa Maria Assunta i Stazzema er fra det 9. århundre, og har blitt utvidet og ombygget en rekke ganger.
Museet Museo Storico della Resistenza ligger også i Stazzema.
Oscar Thorstensen
Oscar Thorstensen (født 13. juli 1901, død 2. januar 1966) var en norsk fotballspiller, kjent fra landslaget.
Han spilte for Ørn-Horten der han vant norgesmesterskapet i 1927 og 1928 (en scoring). Han scoret også da laget tapte finalen i 1932.
For det norske landslaget fikk han seks kamper i perioden 1924–29.
Pixar
Pixar Animation Studios, eller kun Pixar, er et amerikansk filmstudio som lager databasert animasjonsfilm. Selskapet er lokalisert i Emeryville, California. Studioet er best kjent for sine datamaskingenererte filmer skapt med deres egenutviklede system, PhotoRealistic RenderMan, for å skape høykvalitetsbilder. Pixar starter i 1979 som Graphics Group, den gang datamaskindivisjonen innenfor Lucasfilm før det ble skilt ut som et eget selskap i 1986 med finansiering fra Steve Jobs som ble selskapets største aksjeeier. The Walt Disney Company kjøpte Pixar i 2006 med en verdiansettelse på 7,4 milliarder dollar, en transaksjon som førte til at Steve Jobs ble den største enkeltstående aksjeeieren i Disney for en tid. Navnet Pixar er avledet fra Luxo Jr., en figur fra en tidligere kortfilm fra selskapet og er nå maskot for studioet.
Pixar har mottatt 15 Oscarpriser, 7 gullpriser fra Golden Globe, og 11 Grammy-priser, foruten en rekke andre priser.
Jack Rodwell
Jack Christian Rodwell (født 11. mars 1991) er en engelsk fotballspiller som fra 30. juni 2021 er klubbløs.
Perleberg
Perleberg er en by i den tyske delstaten Brandenburg. Byen er administrasjonssenter for Landkreis Prignitz. Perleberg hadde 12 298 innbyggere i juli 2011. Byen nevnes første gang i 1239.
Jack Rodwell
Den 5. august 2014 meldte han overgang fra Manchester City til Sunderland AFC, hvor han skrev under på en femårskontrakt.
Manuele Mori
Manuele Mori (født 8. september 1980 i Empoli) er en profesjonell italiensk landeveissyklist. Han la opp etter 2019-sesongen.
Mitsubishi Type 87
Type 87 er en japansk selvdrevet luftvernkanon fra Mitsubishi med to 35 mm kanoner. Chassiset er fra stridsvognen Type 74.
Det er bare i tjeneste i Japan.
Fosståskollen
Fosståskollen (også skrevet Foståskollen) er en ås i Aurskog-Høland kommune i Akershus, øst for tettstedet Fosser. Den har en høyde på 266 meter over havet.
Sør på høydeplatået oppå Fosståskollen finnes rester etter en gammel bygdeborg fra folkevandringstiden. Denne bygdeborgen kan ha vært en del av et sammenhengende bygdeborgsystem i distriktet, sammen med bygdeborgene ved Sletner på Finstadbru, Slottåsen på Hemnes og den mulige bygdeborgen ved Haneborg på Lierfoss.
14. serierunde i Premier League 2006/07
14. serierunde i Premier League 2006/07 begynte med Charlton Athletic hjemme mot Everton FC lørdag 25. november. Runden ble avsluttet med storkampen mellom Manchester United mot Chelsea FC på Old Trafford den 26. november. Kampen mellom Watford FC og Blackburn Rovers ble utsatt. Kampen ble spilt 23. januar 2007
Langrenn under Vinter-OL 2010 – 15 kilometer jaktstart kvinner
15 kilometer dobbelt jaktstart, også kalt duatlon, har vært konkurransegren i langrenn siden 2005 og i OL siden 2006. Hver deltaker går først 7,5 kilometer i klassisk stil, før de skifter ski og går de siste 7,5 kilometerne i fri teknikk. Estlands Kristina Šmigun (Šmigun-Vähi siden juli 2007) var regjerende olympisk mester på distansen fra vinter-OL 2006 i Torino. Justyna Kowalczyk var regjerende verdensmester på distansen og hun vant også prøve-OL i 2009.
Resultater
<br style="clear:both;" />
* Kornelia Marek gikk inn til 35.-plass, men ble diskvalifisert etter at hun ble tatt for doping.
2K22 Tunguska
2S6 (2С6 «Тунгу́ска», NATO-kallenavn: SA-19 Grisom) er et sovjetisk, selvdrevet luftvernkjøretøy med to 30 mm kanoner og åtte SA-19 luftvernmissiler. Utseendemessig er det ganske likt tyske Gepard. Kanonene har en effektiv rekkevidde på rundt 3 000 meter og missilene rundt 8 km.
Det ble utviklet tidlig på 1980-tallet.
Det er fremdeles i tjeneste i tidligere sovjetstater.
Steven Pienaar
Steven Jerome Pienaar (født 17. mars 1982) er en sørafrikansk fotballspiller som for tiden er klubbløs.
Hanøy i Hadsel
Hanøy (nordsamisk: Hánik) er ei bygd i Hadsel kommune i Nordland. Bygda er et gammelt handelssted nord på Austvågøy, og ligger ved nordre utløp av Raftsundet. Det bor 11 fastboende på Hanøy. Skolen og handelsstedet er lagt ned. Bygda har fergekai og har i senere år også fått veiforbindelse, blant annet med bru over Raftsundet. Hanøy kirke ble bygget i 1912 og fungerte som kombinert kirke og skole, i begynnelsen også som internatskole for området. Hanøy kirkeforening er en idealistisk forening som ble dannet i 2005 for å redde bygningen.
La Raza metrostasjon
La Raza er en stasjon på Mexico bys metros Linje 3 og Linje 5. Den ligger ved Avenida de los Insurgentes Norte i det administrative distriktet Gustavo A. Madero, nord i byen.
Stasjonen er oppkalt etter Monumento a La Raza, som befinner seg like ved. Stasjonssymbolet er siluetten av dette pyramideforma monumentet.
Linje 3s plattform er undergrunns, mens Linje 5s plattform ligger over bakkenivå. Stasjonen har metrosystemets lengste kulturelle utstillingsområde, i form av den såkalte «Túnel de la Ciencia» («Vitenskapstunnelen»). Denne permanente utstillinga ble installert av Universidad Nacional Autónoma de México (UNAM) i den svært lange tunnelen mellom de to linjene.
Andreas Ugland
Andreas Kjell Lund Ugland (født 30. desember 1925 i Grimstad, død 18. april 2019) var en norsk sivilingeniør, investor og skipsreder.
Karriere
Ugland ble sivilingeniør i 1949 på King's College i Newcastle. I 1951 begynte han å arbeide i Uglands Rederi, som faren eide. Da faren døde i 1960, overtok han Uglands Rederi som hovedaksjonær sammen med broren Johan Jørgen Ugland med 26 prosent av aksjene hver. I 1966 opprettet han rederiet Ugland Management Co. Han gikk ut av rederivirksomhetene i 1996, og han og kona delte formuen med sine tre sønner.
Han satt i styret i Det Norske Veritas, Lloyd's of London og American Bureau of Shipping. Han var også visepresident i Norges Rederiforbund, og president i organisasjonen Intertanko.
Jegor Gajdar
Jegor Timurovitsj Gajdar (russisk: Его́р Тиму́рович Гайда́р, født 19. mars 1956 i Moskva, død 16. desember 2009 i Odintsovo ) var en russisk økonom og politiker som gjorde seg gjeldende i den russiske regjering fra 1991 til 1992 og som rådgiver eller kritiker senere.
Bakgrunn
Jegor Gajdars far var konteradmiral og militærkorrespondent for Pravda Timur Gajdar. Bestefar på farssiden var forfatteren Arkadij Gajdar, en bestefar på morssiden var forfatteren Pavel Basjov.
Gajdar studerte til 1978 økonomi ved Lomonossovuniversitetet i Moskva, og i 1980 promoverte han til doktorgraden.
Yrkeskarriere
Til 1987 arbeidet han ved forskjellige vitenskapelige institutter. Fra 1987 var han økonomiredaktør i tidsskriftet Kommunist. I 1990 gikk han over til en tilsvarende stilling i avisen Pravda.
Politikken
I 1991, etter augustkuppet, utnevnte Boris Jeltsin Gajdar til finansminister. Han ble dermed leder for de grunnleggende markedsøkonomiske reformene som skulle videreføres eller igangsettes. Han er kjent for beslutninger som å oppheve priskontroll, kutte subsidier og overføringer til industrien, og bedre budsjettbalansen. Gajdar anså seg selv som økonomisk liberalist og reformator, og tilhørte den første generasjonen av reformpolitikere som like etter jernteppets fall innførte økonomisk «sjokkterapi» i land som Russland, Estland, Tsjekkia og Polen.
Samtidig var han stedfortredende for ministerpresidenten (statsministeren). Den 7./8. desember 1991 deltok han som Jeltsins rådgiver ved tilkomsten av Belovesj-avtalen (oppkalt etter forhandlingsstedet som var et jakthus i den hviterussiske del av Belovesj-skogen). Avtalen som ble inngått av Jeltsin, og presidenten i Ukraina, Leonid Kravtsjuk, og statsoverhodet i Hviterussland, Stanislau Sjusjkevitsj, beseglet Sovjetunionens endelikt.
Fra juni til desember 1992 var han kommissarisk statsminister i Russland. Gajdar ble i den russiske offentlighet ansett som medansvarlig for rubelkrisen i 1991 og 1992. Da tapte den russiske pengeenheten grunnet en rasende inflasjon massivs av sin verdi, med store konsekvenser for privatkunder med penger i banken. Gajdar hadda da for eksempel forsøkt å finne inndekning ved hjelp av markedsreformer for statens pensjonsfordringer som var blitt opparbeidet siden sovjettiden. I løpet av 1994 forlot han regjeringen Jeltsin. Kritikk og diskusjoner rundt klokskapen i det som gikk inn i historie som hans sjokkterapi (шоковая терапия) skulle forfølge ham til hans siste dager.
Etter at Gajdar var blitt vraket som ordentlig statsminister ble Viktor Tsjernomyrdin til slutt valgt til dette vervet som kompromiss. Gajdar fortsatte som en sentral rådgiver. Den 18. september 1993 ble han igjen utnevnt til første visestatsminister under Tsjernomyrdin i en åpen markering mot opposisjonen i Dumaen. Han spilte en viktig rolle i den russiske konstitusjonelle krisen i 1993. Den 3. oktober holdt han en berømt direktetale på russisk fjernsyn, som da sendte fra en reservesender nær Moskva, og meddelte at det pågikk kamper i Ostankinokomplekset, og oppfordret moskovittene til å samle seg der for å forsvare Jeltsins regjering, slik ar Russland ikke skulle «endres til en enorm konsentasjonsleir i flere tiår».
I Duma-valgene senere samme år representerte Gajdar pro-regjeringsblokken Russlands demokratiske valg (Демократический выбор России, kalt «Russlands Valg») og ble betraktet som en mulig fremtidig statsminister. Men blokken oppnådde ikke pluralitet i valgene. Gajdars rolle i regjeringen avtok, og han trakk seg helt den 20. januar 1994.
Fra 2000/2001 var han førende medlem av partiet Unionen av høyrekrefter (russisk: Союз правых сил, СПС; Sojuz pravykh sil, SPS), et liberalt pro-markedøkonomi parti. Han ledet et markedsinstitutt i Moskva og var rådgiver for regjeringen.
Dødsfall
I november 2006, kort etter polonium forgiftningen av Aleksander Litvinenko i London, fikk Gajdar i  Dublin en alvorlig sammenbrudd; han ble funnet bevisstløs den 28. november. Han kom snart med den formodning at også han var blitt forgiftet. Gajdar hadde tidligere samme året overfor journalister beklaget bortfallet av kontrollmekanismene i den russiske staten, og mangelen på en uavhengig presse slik at det i Russland i stedet ble presentert et transportert verdensbilde i mediene. Han postulerte likeledes at det fantes en forbindelse fra Russlands fascistiske organisasjoner til den russiske regjeringen.
Den 16. desember 2009 døde Jegor Gaidar av et hjerteinfarkt. Han ble kremert og så bisatt på en ikke forutannonsert dato på Novodevitsjijkirkegården i Moskva.
Kristine Lilly
Kristine Marie Lilly  (født 22. juli 1971) er en amerikansk tidligere fotballspiller. Hun er en av de største navnene innen kvinnefotball, og hun er, sammen med Bente Nordby, den eneste som har vært i samtlige VM.
Millennium Hotel’s First Musher to the Yukon Award
Millennium Hotel's First Musher to the Yukon Award er en pris i hundesledeløpet Iditarod som tildeles «den første hundekjøreren som kommer til Yukon» I den nordlige traseen er dette sjekkpunktet Ruby, mens det i den sørlige traseen er sjekkpunktet Anvik.
Bakgrunn
Utmerkelsen ble første gang utdelt i 1983, men etter 1984 hadde den et opphold fram til 1987. I 1987 ble Regal Alaskan Hotel, som nå heter Millennium Hotel Anchorage, sponsor for prisen. Hotellet har sponset prisen siden den gang, og vinneren får, i tillegg til en sju retters middag, 3 500 USD i kontanter. Det er først en seremoni ved sjekkpunktet for å markere vinneren, deretter en ny markering ved banketten i Nome.
Kristine Lilly
Lillys siste arbeidsgiver var det amerikanske WPS-laget Boston Breakers. Hun hadde tidligere spilt for WUSA-laget under samme navn. Lillys første seniorlag var imidlertid Stockholmslaget Tyresö FF. Derfra gikk turen innom diverse lag inkludert futsallaget Washington Warthogs, som i utgangspunktet var et herrelag. Som de fleste andre amerikanske spillerne, var imidlertid Lillys «lag» USAs landslag. Dette forandret seg i 2001, da hun begynte for Boston Breakers i WUSA, der hun spilte til ligaen ble nedlagt. Deretter var hun i kort tid tilbake i sverige og spilte for KIF Örebro DFF i Damallsvenskan. Lilly spilte igjen for Boston Breakers, da i ny utgave, fra 2009 til hun la opp i 2011.
Cleburne County
Cleburne County er navnet på to fylker i USA:
Millennium Hotel’s First Musher to the Yukon Award
Vinnere
Larry Smith var den første vinneren i 1983, mens Susan Butcher ble i 1990 den første kvinnen som vant prisen. Martin Buser ble i 1996 den første fra Europa som vant prisen, og han er med sine tre priser den mestvinnende sammen med Doug Swingley og Jeff King. To av seirene til Buser kom da han var sveitsisk statsborger, mens den siste ble vunnet det året han ble amerikansk statsborger.
I 2003 ble Robert Sørlie den første nordmannen som vant prisen.
Teutobod
Teutobod var konge av teutonerne. Mot slutten av det andre århundre f.Kr., migrerte teutonerne, sammen med sine naboer, og mulige slektninger, de proto-germanske kimbrerne, fra deres hjemsted i Sør-Skandinavia. Stammene reiste sørover til Sør-Gallia og Nord-Italia, der de kom i konflikt med romerne i kimbrerkrigen
Vergemoli
Vergemoli er en tidligere kommune i provinsen Lucca i den italienske regionen Toscana.
1. januar 2014 ble kommunene Vergemoli og Fabbriche di Vallico slått sammen til den nye kommunen Fabbriche di Vergemoli.
Frazioni
Calomini, Fornovolasco, San Pellegrinetto og Campolemisi.
Tom Petty & the Heartbreakers
Tom Petty & the Heartbreakers var et amerikansk band med Tom Petty som frontfigur. Petty dannet bandet i 1976 sammen med Mike Campbell og Benmont Tench. Bandet hadde hits med «American Girl», «Refugee», «Free Falling» og «Won't Back Down».
I 1999 fikk Tom Petty & the Heartbreakers en stjerne på Hollywood Walk of Fame for sitt bidrag til musikkindustrien.
I 2002 ble Tom Petty and the Heartbreakers innlemmet i Rock and Roll Hall of Fame. 21. september 2006 fikk Tom Petty and the Heartbreakers nøklene til byen Gainesville, Florida, hvor han og hans bandmedlemmer enten vokste opp eller hadde bodd. De opptrådde som hovednummer på Super Bowl XLII (2008).
Tre av Tom Petty & the Heartbreakers sine album er på Rolling Stone magazines sin liste 500 Greatest Albums of All Time-liste, Wildflowers (nr. 214), Damn the Torpedoes (nr. 231) og Full Moon Fever (nr. 298). De har også en sanger på samme magasins 500 Greatest Songs of All Time-liste. «American Girl» (nr. 169).
Bandet eksisterte helt frem til Tom Pettys død i 2017.
Camille Desmoulins
Lucie Simplice Camille Benoist Desmoulins (født 2. mars 1760 i Guise i Picardie, død 5. april 1794) var en fransk journalist og politiker som spilte en viktig rolle under den franske revolusjon. Han var en nær venn av Georges Danton, og var ved hans side blant annet under Massakren på Marsfeltet i juli 1791.
Bakgrunn, tidlig virke
Desmoulins studerte jus på Collège Louis le Grand i Paris. Allerede i studietiden begynte han å sverme for de antikke frihetsidealene. I 1785 ble han advokat ved parlmentet i Paris, og arbeidet dessuten som politisk forfatter i en radikal ånd. Han støttet fra tidlig av idealene frihet og likhet for alle mennesker.
Den franske revolusjon
Desmoulins var en av grunnleggerne av Club des Cordeliers og motstander av girondinerne. I Palais Royal fikk han folkemengden med seg med sine populære taler («Aux armes!» – «Til våpen!»). Da han den 12. juli 1789 oppfordret til å gjøre synlig med tegn støtten til frihetskjemperne, og så selv tok et blad fra et tre og festet det til sin lue, oppstod bruken av kokarder. Stormen på Bastillen var forrsaket av hans lidenskapelige agitasjon; den utløste stor bevegelse i folkedypet i Paris.
Han var aktiv frimurer og medlem av den såkalte filosoflosjen Neuf Sœurs i Paris. Et annet medlem av denne frimurerlosjen ii Paris var Joseph-Ignace Guillotin, som giljotinen er oppkalt etter.
Alt i 1789 tok han som en av de første til orde for en republikansk statsskikk og arbeidet siden med for det helt til monarkiet ble avskaffet, men med et avbrudd i 1792. Som medlem av konventet spilte Desmoulins ingen framtredende rolle, men som journalist fikk han stor innflytelse med sine tekster. I årene 1789-91 utga han avisen Les révolutions de France et Brabant og i 1792 La tribune des patriotes. I den sistnevnte avisen forsvarte han Maximilien de Robespierres politikk og angrep i 1793 i sine skrifter girondistene. Men fra 1791 var Desmoulins knyttet til Danton, og ble i 1792 hans sekretær. I Vieux cordelier, en avis som oppstod i 1793, angrep han i Dantons ånd hérbertistene, noe som Robespierre ga ham en skrape for.
Coffee County
Coffee County er navnet på tre fylker i USA:
Dunérbukta
Dunérbukta er en 2-3 km bred bukt på vestsiden av Storfjorden, i Sabine Land på Spitsbergen, Svalbard. Bukta avgrenses i nord av Kapp Johannesen under Domen (281 m), og i sør av Skjolddalen under Væringen (585 m). I botnen av bukta munner Ulvebreen ut i havet. Fjellsidene er bratte, men relativt lave med flate platåer.
Fangstmannen Hilmar Nøis holdt til i denne bukta når han jaktet i Storfjorden. Bukta er oppkalt etter Nils Christofer Dunér (1839–1914), en svensk astronom og arktisk forsker.
Bernd Posselt
Bernd Posselt (født 4. juni 1956 i Pforzheim) er en tysk politiker (CSU) og journalist. Hans far er fra Nord-Bøhmen (Sudetenland) og hans mor fra Graz i Steiermark.
Posselt er siden 1994 medlem av det europeiske parlamentet, siden 1998 president for Pan-Europa-Unionen i Tyskland og siden 2000 formann for Sudetendeutsche Landsmannschaft. Siden 1997 er han også formann for Union der Vertriebenen (UdV) i CSU.
Han har arbeidet for å oppheve Beneš-dekretene som la grunnlaget for fordrivelsen av etniske tyskere fra Sudetenland.
DeKalb County
DeKalb County er navnet på seks fylker i USA:
Villa Basilica
Villa Basilica er en kommune i provinsen Lucca i den italienske regionen Toscana.
Nabokommunene er Bagni di Lucca, Borgo a Mozzano, Capannori og Pescia (PT).
Villa Basilica nevnes tidligst i år 774, og har i det meste av sin historie hørt til Lucca. I det 15. århundre kjempet Lucca og Firenze om kontrollen over byen, som flere ganger ble beleiret.
Papirindustrien har lang tradisjon som en viktig næringsvei.
Villa Basilica har et historisk bysenter med festningsanlegg fra middelalderen. Ved piazzaen ligger kirken Santa Maria Assunta, bygget i det 13. århundre. Palazzo Comunale ble bygget i det 16. århundre.
Frazioni
Kommunen omfatter følgende frazioni:
Botticino, Pracando, Colognora, Boveglio, Pariana og Pizzorne.
Stefan-Boltzmanns lov
Stefan-Boltzmanns lov i fysikken angir hvor mye energi per flateenhet og tidsenhet som blir sendt ut fra overflaten til et svart legeme i form av varmestråling som en funksjon av legemets temperatur. Den er oppkalt etter de østerrikske fysikerne Josef Stefan og Ludwig Boltzmann som fant den i siste halvdel av 1800-tallet.
Escambia County
Escambia County er navnet på to fylker i USA:
Stefan-Boltzmanns lov
Utsendt strålingsenergi per flateenhet og tidsenhet er en energifluks og kalles ofte i denne sammenheng for utstrålingstetthet eller emittans. Den har dimensjon W/m2 i SI-systemet. Loven sier at energifluksen Φ er proporsjonal med fjerde potens av den absolutte temperaturen T til legemet. Matematisk skrives loven som
hvor σ er Stefan-Boltzmanns konstant. Denne ble rundt 1900 beregnet av Max Planck fra hans teori for varmestrålingen og er
der kB er Boltzmanns konstant, h er Plancks konstant, og c er lysets hastighet. Ved en temperatur på T = 100 K er energifluksen 5,67 W/m2, ved 1000 K blir den derfor 56 700 W/m2, osv.
Intensiteten til strålingen gir energifluksen per steradian og er gitt som B(T) = Φ(T)/π = (σ/π)T4 og følger fra Lamberts cosinuslov. Stefan-Boltzmanns lov kan på samme måte som Wiens forskyvningslov utledes fra Plancks strålingslov.
Et legeme som ikke absorberer all stråling, er kjent som et grått legeme. Det slipper ut mindre total energi enn et svart legeme. Ved en temperatur T vil det gi en energifluks
hvor funksjonen ε(T) < 1 er legemets emissivitet og er forskjellig fra legeme til legeme. Et grått legeme vil derfor gi opphav til en utstråling av varme som strengt tatt ikke varierer med fjerde potens av temperaturen.
Historie
Den østerrikske fysikeren Josef Stefan utledet loven i 1879 på grunnlag av eksperimentelle målinger gjort av den britiske fysikeren John Tyndall. Han hadde varmet opp tråder av platina og kunne måle varmeutsrålingen fra disse. Ved 525 °C er disse rødglødende. Oppvarmes de så til 1200 °C, blir de helt hvitglødende. Tyndall hadde funnet at varmestrålingen fra dem dermed økte med en faktor 11,7. Stefan observerte at hvis han regnet ut forholdet mellom de tilsvarende absolutte temperaturene 1200 + 273 og 525 + 273 og opphøyde resultatet i fjerde potens, ga det 11,6. Det fikk han til å tro at utstrålingen varierte med fjerde potens av den absolutte temperaturen. Etterhvert kunne han verifisere at denne lovmessigheten stemte med alle andre, kjente målinger.
Frode Kjekstad
Frode Kjekstad (født 23. november 1974 i Lier) er en norsk jazzmusiker (gitar).
Stefan-Boltzmanns lov
Boltzmanns utledning
Stråling i termisk likevekt i et volum V ved temperatur T har en energitetthet u(T) = U/V. Som i kinetisk teori for en gass med partikler, kan man da lett vise strålingen utøver et trykk P = u/3. Dette er en fundamental egenskap ved varmestråling som skyldes at den består av elektromagnetiske bølger som forplanter seg med lyshastigheten.
Frode Kjekstad
Han studerte med Staffan William-Olsson og ved Universitetet i Oslo under Torgrim Sollid. Han har spilt med en rekke verdenskjente artister, gjennom sin rolle i Sandvika Storband. Han er også i Paul Wagnberg trio. I hans egen FK trio spiller han med Per Mathisen bass og Ole Morten Sommer trommer. Tidligere var det Per Zanussi bass og Andreas Bye trommer (2006). Kjekstad komponerer også en del, og underviser i musikk ved blant annet Rud videregående skole.
Stefan-Boltzmanns lov
Boltzmanns utledning
Boltzmann betraktet en Carnot-maskin som inneholder slik varmestråling som arbeidssubstans. Som alle slike maskiner, gjennomgår den fire delprosesser:
Nettoarbeidet som maskinen har utført i denne arbeidssyklusen, er gitt ved det skraverte arealet i PV-diagrammet. Det er lik δW = dP(V2 - V1) hvor nå dP = du/3. Bidragene fra de to adiabatiske delprosessene kan neglisjeres når dT går mot null. Siden dette nå er en Carnot-prosess, er virkningsgraden gitt ved temperaturforskjellen mellom de to reservoarene, det vil si
Herav følger at du/u = 4dT/T som kan lett integreres opp til å gi u(T) = aT4 hvor a er en ukjent integrasjonskonstant. Dette var resultatet til Bolzmann for energitettheten til varmestrålingen. Verdien til konstanten a kom først femten år senere med Plancks teori og gir også verdien for Stefan-Boltzmanns konstant σ.
Solens temperatur
Stefan brukte denne loven til å bestemme temperaturen TS på Solens overflate. Man antar da at den stråler som et svart legeme. Det kan gjøres ut fra kjennskap til solkonstanten Φ0 = 1368 W/m2. Den angir hvor mye varmestråling som blir mottatt i den øvre atmosfæren til Jorden. Avstanden til Solen er D = 150×109 m og dens radius er RS = 7×108 m. Da den utstrålte fluksen avtar med kvadratet av avstanden fra Solen, vil fluksen på dens overflate være
Dette skal nå settes lik σTS4. Bruker man verdien over for Stefan-Boltzmanns konstant, gir det den søkte temperaturen. Stefan benyttet litt andre verdier og fikk derfor et resultatet som var litt mindre. Men dette var første gang man hadde en troverdig verdi for temperaturen.
Den totale mengde utstrålt energi fra Solen er 4πRS2ΦS = 3,85×1026 W. Dette er dens luminositet og er en viktig størrelse i astrofysikken.
Kvantemekanisk beregning
Fra Plancks strålingsteori følger at den spektrale energitettheten for varmestrålingen er
Den fulle energitettheten u(T) finnes ved å integrere over alle frekvenser ν fra null til uendelig. Ved å skifte integrasjonsvariabel til, er den da gitt som
Integralet her har verdien π 4/15 slik at resultatet kan skrives som u = aT4 hvor konstanten a har verdien
Fra den generelle beskrivelsen av varmestråling følger at den har en fluks eller emittans Φ = (c/4)u. Skrives dette som Φ = σT4, ser man at Stefan-Boltzmanns konstant σ = ca/4 som stemmer med hva som er oppgitt tidligere.
Hawking-stråling
Ifølge generell relativitetsteori kan ikke noe slippe ut fra overflaten (horisonten) til et sort hull. De enkleste er sfæriske med radius. Her er M massen til hullet og G gravitasjonskonstanten. Det klassiske, sorte hullet kan kun sluke opp all mulig materie og stråling som kommer utenfra. På det viset er det et perfekt, sort legeme.
Men i 1974 viste Stephen Hawking ved bruk av kvantefeltteori at det vil også stråle ut som et sort legeme. Det har en bestemt temperatur gitt som
hvor er den reduserte Plancks konstant. Den utstrålte fluksen vil igjen være gitt ved Stefan-Boltzmanns lov, men med en konstant σ som vil inkludere tilsvarende bidrag for utstråling av nøytrinoer og andre elementærpartikler.
Den utstrålte energien vil redusere energien til det sorte hullet. Det betyr at det mister masse. Hvordan denne "fordampningen" varierer med tiden, er gitt ved
Ved å sette inn her for R og T som funksjoner av massen M, kan man lett løse denne differensialligningen. Man finner da at svært små, sorte hull forsvinner veldig raskt ved denne Hawking-strålingen. Derimot vil sorte hull med masser mye større enn Solens masse ha en tilsvarende liten utstråling. Den er derfor meget vanskelig eller umulig å påvise og vil ha liten effekt på det sorte hullet.
Guido Trentin
Guido Trentin (født 24. november 1975 i Grandate) er en tidligere profesjonell italiensk landeveissyklist.
Norges Skytterforbund
Norges Skytterforbund (NSF) er en paraplyorganisasjon for skytesport i Norge og særforbundet for skyting under Norges idrettsforbund og olympiske og paralympiske komité. NSF ble stiftet i 1946 etter en sammenslåing av flere forbund, og er i dag internasjonalt tilknyttet International Shooting Sport Federation (ISSF), Den europeiske skytterkonføderasjon (ESC), Nordisk Skytterregion (NSR), FITASC og World Association PPC 1500 (WA1500). ISSF har øvelser innenfor grenene pistol, leirdue og rifle som inngår i OL-programmet. NSF må ikke forveksles med de andre skytterorganisasjonene i Norge, deriblant Det frivillige Skyttervesen.
NSF sine skandinaviske søsterorganisasjoner er Svenska Skyttesportförbundet (SvSF) og Svenska Pistolskytteförbundet (SPSF) i Sverige, og Dansk Skytte Union (DSkyU) og DGI Skydning i Danmark.
Historie
Skyting mot skive er en idrett med lange tradisjoner i Norge. Det Bergenske Skydeselskap ble stiftet allerede i 1769. I Oslo ble Kristian Augusts Venner stiftet i 1810.
I 1861 ble forgjengeren til Norges Idrettsforbund og Olympiske Komité stiftet, nemlig Centralforeningen for Utbredelse av Legemsøvelser og Vaabenbrug. Skyting er i så måte en av de idrettene som først kom med i den organiserte idretten i Norge. Rifledelen i Centralforeningen ble tatt ut og slått sammen med Folkevæpningssamlagene i 1893 til det som i dag er Det frivillige Skyttervesen.
Oslo Sportsskyttere ble stiftet i 1912 og tok seg av de skytterne som drev med leirdue, hjorteskyting og pistolskyting. I begynnelsen var det også dette laget som organiserte den internasjonale deltagelsen i disse grenene, mens den internasjonale deltagelsen på riflesiden ble organisert av Det frivillige Skyttervesen.
I 1923 kom det krav om at de nasjonale forbund som ville delta i internasjonale mesterskap måtte være medlem av Den internasjonale skytterunion (ISU/UIT). Da dette ble ansett ligge utenfor rammen til Det frivillige Skyttervesen som primært var fokusert på landets forsvar, ble det opprettet en ny organisasjon for å arbeide med norsk representasjon i internasjonale mesterskap. Den nye organisasjonen fikk navnet Norsk Avdeling av den Internasjonale Skytterunion (NAIS) og ble stiftet i 1925.
I 1946 ble det nåværende Norges Skytterforbund stiftet ved en sammenslåing av NAIS, miniatyrskytterforbundet, sportskytterforbundet og Skyteutvalget i Arbeidernes Idrettsforbund.
I 2007 ble NSF medlem i Fédération Internationale de Tir aux Armes Sportives de Chasse (FITASC), og tok inn disiplinene FITASC Sporting og Compak Sporting som er varianter av leirduesti med høyere vanskelighetsgrad.
I 2010 ble PPC 1500 Norge en del av Norges Skytterforbund, slik at Precision Pistol Competition (PPC) ble tatt inn som egen disiplin og NSF ble dermed tilsluttet det internasjonale forbundet World Association PPC 1500 (WA1500).
Norges Skytterforbund dekker i dag mange av skytegrenene hvor det kjempes om internasjonale mesterskap og titler innen både pistol, rifle, leirdue og viltmål.
Organisering
NSF har et styre som blir valgt på forbundstinget annethvert år og en administrasjon med fast ansatte.
Til og med 2016 hadde NSF egne fagkomiteer for hver av disiplinene pistol, rifle, leirdue og viltmål, men fra og med 2017 ble fagkomiteene erstattet med tre nye komiteer som arbeider på tvers av grenene: Breddeidrettskomiteen (BIK), toppidrettskomiteen og teknisk komité.
Para-skyting
Para-skyting for noen av disiplinene.
Roy
Roy er et mannsnavn med flere mulige opprinnelser. Det kan være: Navnet har også blitt assosiert med det franske ordet roi, dannet av det gammelfranske roy, «konge».
Utbredelse
I England var Roy et populært navn fra 1920-årene til 1950-årene.
Roy er kjent i Norge fra slutten av 1800-tallet og var et populært navn på norske guttebarn i 1950-, 1960- og 1970-årene.
ZSU-57-2
ZSU-57-2 er et sovjetisk selvdrevet luftvernkjøretøy med to 57 mm kanoner. Det har ingen radar, og kan derfor bare brukes i klart vær. Det ble utviklet på basis av stridsvognen T-54 tidlig på 1950-tallet. Kanonene er tilpasninger av tauede 57 mm S-60 luftvernkanoner.
Det er eller har vært i tjeneste i Algerie, Kambodsja, Kina, Russland, Cuba, Egypt, Etiopia, Finland, Ungarn, Iran, Irak, Nord-Korea, Mosambik, Syria, Vietnam og det tidligere Jugoslavia.
Kina produserer selv en variant kalt Type 80, basert på stridsvognen Type 69.
Moshe Feiglin
Moshe Feiglin (født 1962 i Haifa) er en israelsk politiker som er partileder for og grunnlegger av partiet Zehut. Tidligere var han med i Likud. Sammen med sionisten Shmuel Sackett grunnla Feiglin i 1993 bevegelsen Zo Artzeinu (Det er vårt land) i protest mot Osloavtalen, en bevegelse som samlet tusener til protest mot Osloavtalen. Feiglin ble dømt til seks måneders fengsel i 1997 for oppvigleri i forbindelse med hans motstand mot Osloavtalen, men fikk straffen omgjort til samfunnstjeneste.
Feiglin er markant motstander mot religiøs tvang og opprettelse av religiøse partier. Han markerer avstand fra en rekke religiøse lover, og mener det religiøse liv hører hjemme på privatfronten.
I et intervju i 1995 oppstod det en kontrovers da Feiglin uttalte at Adolf Hitler var «et militært geni uten sidestykke» og at nazismen «ga Tyskland en fantastisk fysisk og ideologisk status» som førte til at Tyskland fikk «et eksemplarisk regime, et skikkelig rettssystem, og offentlig ro og orden». Senere klarerte han at det at han mente Hitler var et militært geni ikke betød at han beundret ham. Feiglin anklaget også den politiske venstresiden for å sitere ham ut av den aktuelle konteksten, og gjorde klart at det at Hitler kom til makten på demokratisk vis ikke rettferdiggjorde det han gjorde som leder av Tyskland.
Feiglin mener Israel bør melde seg ut av FN og fjerne sine ambassader fra de land han mener er antisemittiske, deriblant Tyskland. Han avviser palestinernes krav på nasjonal identitet, og hevder at «det eksisterer ikke, og har aldri eksistert, noe palestinsk folk, og det kommer aldri til å bli noen palestinsk stat». Feiglin vil at israelske myndigheter skal oppfordre arabiske personer til å emigrere, og tilby en fastsatt kompensasjonssum til palestinere som frivillig velger å flytte til omkringliggende arabiske land.
Moshe Feiglin har lenge arbeidet for USAs løslatelse av Jonathan Pollard.
Jardar Seim
Jardar Seim (født 19. mai 1943 i Oslo) er en norsk historiker, forfatter og lektor. Han har skrevet bøker om Øst-Europas historie.
Seim studerte historie, norsk og rumensk ved Universitetet i Oslo og Lunds universitet og ble cand. philol. i 1971. Fra 1971 til 1975 var han lektor ved Volda gymnas, og fra 1983 til 2008 ved Ski videregående skole. Fra 1983 til 2002 underviste han dessuten i østeuropeisk historie ved Universitetet i Oslo.
Simon Geschke
Simon Geschke (født 13. mars 1986) er en tysk landeveissyklist.
Hale County
Hale County er navnet på to fylker i USA:
Greene
Greene fylke er navnet på 14 fylker i USA: alle har fått navn etter Nathanael Greene som var general under amerikanske uavhengighetskrigen
Numantia
Numantia var en by i Hispania (dagens Spania), som i en lang periode stod imot erobring fra romerne. Byen ble endelig tatt og ødelagt av Scipio Aemilianus Africanus den yngre etter en lang og brutal beleiring.
Numantia var befolket av arevakiene. Arevakiene var en stamme av keltiberianerne, det folket som var et resultat av blanding mellom iberere og keltere i det 6. århundre f.Kr.. Keltibererianerne var utmerkede ryttere, krigere, og metallarbeidere. De var kledd i vevde, fargede klær.
Fjellperlemorvinge
Utseende
En middelsstor (vingespenn 29 – 43 mm) sommerfugl, ligner sterkt på myrperlemorvinge (Boloria aquilonaris), men grunnfargen er blekere (ikke så friskt oransje) og de mørke flekkene er mindre og tverrstrekene smalere.
Levevis
Larvene lever på fioler, særlig fjellfiol (Viola biflora), og også på harerug (Bistorta vivipara). De voksne sommerfuglene flyr i juli – august og besøker gjerne forskjellige slags fjellblomster.
Kunståret 1818
Kunståret 1818 er en oversikt over hendelser, fødte og avdøde kunstnerpersonligheter i 1818.
Fylkesvei 7640
Fylkesvei 7640 går mellom Kaljord og Helgenes i Hadsel kommune. Veiens lengde er 3,6 km (utenom fergestrekningen).
Frem til 2019 hadde veien betegnelsen fylkesvei 889.
Flaktårn
Flaktårn (tysk: Flakturm) var store betongkonstruksjoner som dels fungerte som beskyttelsesrom, dels som plattform for luftvernkanoner (tysk: FLugAbwehrKanone – FLAK).
De ble reist i Tyskland under andre verdenskrig for å beskytte nøkkelområder mot alliert bombing. Noen av tårnene hadde vegger opptil 3,5 meter tykke, og ble regnet som usårbare mot konvensjonelle våpen.
Hvert tårnkompleks hadde et G-tårn (kanontårn) og et L-tårn (ildledningstårn). Bevæpningen var alt fra 20 mm til 128 mm kanoner.
Mange av tårnene står fremdeles.
Ordensbånd
Ordensbånd er betegnelsen for et bånd som benyttes til opphengning av ordenstegn for en orden. Ordensbåndet som skulderbånd bæres av innehavere av høyeste grad av flergradige ordener, samt i noen tilfeller medlemmer av enklassige ordener, over skulderen og ned til hoften der ordenstegnet er opphengt i en sløyfe i båndets nedre del. For lavere grader er ordensbåndet utformet til å bære om halsen, eller som et bånd eller en sløyfe med ordenstegnet opphengt til å bære på brystet.
Ordensbåndets farger regnes gjerne som ordenens farge. Ordensbånd lages av vatret silke, det vil si det er innvevd et bølgeformet mønster i stoffet.
Eksterne lenker
Faja (tela)
Villa Collemandina
Villa Collemandina er en kommune i provinsen Lucca i den italienske regionen Toscana.
George Harrisons diskografi
George Harrisons plateutgivelser består av 14 album, inkludert konsertalbum, og dessuten i tillegg noen samlealbum. I tillegg har han var med i andre grupper, først og fremt The Beatles, som ikke listes her, men også med en spesiell gruppe som Traveling Wilburys som det er naturlig å liste her. Han utga 30 singler, den første i 1970 og den siste ble utgitt posthumt i 2003.
Villa Collemandina
Nabokommunene er Castiglione di Garfagnana, Pieve Fosciana, San Romano in Garfagnana, Sillano Giuncugnano og Villa Minozzo (RE).
George Harrisons diskografi
Hvert album og sang er markert med dens plassering på de amerikanske (US) listene og de tilsvarende britiske (UK) listene.
Villa Collemandina
Villa Collemandina har en kirke fra det 12. århundre, med korsgang fra det 14. århundre. Kirken var den eneste bygningen i vid omkrets som overlevde et jordskjelv i 1920.
Frazioni
Kommunen omfatter følgende frazioni:
Corfino, Canigiano, Magnano, Pianacci, Massa og Sassorosso.
Guayaquil
Historie
Før spanjolene kom til Ecuador fantes det en landsby der Guayaquil nå ligger. Det er uenighet både om dato og årstall både for når byen ble grunnlagt, og hvem som gjorde det, men kolonibosetningen fikk navnet Muy Noble y Muy Leal Ciudad de Santiago de Guayaquil. Byen har valgt å markere sin etablering den 25. juli. Årstallet kan være frs 1535 til 1538, byen kan ha vært tatt tilbake av indianere før den til sist ble grunnlagt som en spansk koloniby i Quitoprovinsen.
Befolkningen vokste fra ca. 2000 mennesker i år 1600 til over 10 000 i 1700. I 1687 kom mer enn 260 engelske og franske pirater, plyndret Guayaquil, og Quito måtte betale løsepenger for å få frigitt gisler og for å komme ut av piratenes trussel om å brenne Guayaquil. Et nytt overfall kom i 1709, men denne gangen flyktet de engelske piratne fra gulfeber.
Den 19. oktober 1820 erklærte Guayaquil selvstendighet fra Spania. Uten å spille mye blod tok en gruppe sivilister ledet av José Joaquín de Olmedo kontroll over byen. De overmannet motstanden fra rojalistiske styrker og arresterte de spanske myndighetspersoner. Kuppet skjedde med støtte fra soldater fra Granaderos de Reserva, en peruansk bataljon innkvartert i Guayaquil.
Den 26. juli 1822 holdt José de San Martín og Simón Bolívar en berømt konferanse i Guayaquil for å planlegge søramerikansk selvstendighet fra Spania.
Guayaquil ble rammet av en brann i 1896 som ødela store deler av byen.
Den moderne byen
Malecòn er en lang promenade langs elven og nær sentrum. Kafeer, spisesteder og andre fasiliteter gjør dette til et yndet sted for avslapping. Iguanaparken har mange iguaner, store men harmløse øgler.
Guayaquil er omgitt av en rekke slumbydeler, blant annet Paraíso de la flor og Isla Trinitaria. De som bor her er fattige og har ingen garanti for at hjemmene deres består lenge. Fordi de har vokst fram uten lovfestet støtte kan landeierne jevne områder med jorden.
Guayaquil fungerer som hovedby for den romersk-katolske kirke i landet og San Pedro-katedralen er hovedkirke for regionens katolikker. Majoriteten i byen er tilhørende den katolske kirke, men ettersom Ecuador har religiøs frihet har byen også bygninger tilhørende andre religionsretninger, spesielt kristne sekter.
Byens flyplass heter Aeropuerto Internacional José Joaquín de Olmedo.
Koronaviruspandemien
I 2020 ble byen hardt rammet av COVID-19-pandemien. Dens medisinske tjenester og begravelsesbyråene og ble i den grad overveldet at det i en periode lå døde langsetter gatene. Det ble registrert tusener av flere døde de to første ukene av april enn det som var gjennomsnittlig, sammenlighet med det forutående år.
Sport
Guayaquils fotballag er:
Dannebrogsmann
Dannebrogsmann (dansk: Dannebrogsmand) er en betegnelse for innehaver av den danske ordenen Dannebrogordenens hederstegn, opprinnelig innstiftet i 1808 under navnet Dannebrogsmennenes hederstegn. Navneskiftet fant sted i 1952. Forkortelsen Dm. benyttes for Dannebrogsmann.
14. februar
Navnedag
Hjørdis og Jardar
Dødsfall
Se flere som døde 14. februar i Kategori:Dødsfall 14. februar.
Engelsk 2. divisjon 1938–39
==Tabell ==
Nedrykk fra 1. divisjon og opprykk fra 3. divisjon
De to beste klubbene i 2. divisjon rykket automatisk opp til 1. divisjon og de to dårligste klubbene i 1. divisjon rykket automatisk ned til 2. divisjon.
Engelsk 1. divisjon 1938–39:
Vinnerne av de respektive 3. divisjonene rykket automatisk opp til 2. divisjon.
Engelsk 3. divisjon nord 1938–39:
Engelsk 3. divisjon sør 1938–39:
Fylkesvei 7642
Fylkesvei 7642 er en kort forbindelsesvei mellom fylkesvei 82 og Stokmarknes lufthavn, Skagen. Veien er 559 meter lang og har asfaltdekke.
Frem til 2019 hadde veien betegnelsen fylkesvei 892.
Aulla
Aulla er en kommune i provinsen Massa-Carrara i den italienske regionen Toscana. Den ligger ca. 40 km. fra Pisa. To elver flyter forbi Aulla, Aulella og Magra.
Altenburg
Altenburg er en over 1000 år gammel by som ligger lengst øst i den tyske delstaten Thüringen, nær grensen til Sachsen og Sachsen-Anhalt.
Aulla
I Aulla ligger det en festning fra det 15. århundre, Brunella.
Altenburg
Blant historiske personer med tilknytning til Altenburg står i første rekke keiser Fredrik Barbarossa. Han oppholdt seg ofte i byen og hadde stor innflytelse på dens utvikling. Senere var Altenburg residensby for hertugdømmet Sachsen-Altenburg.
Byens innbyggertall lå på det høyeste i 1981, med en befolkning på 55,827. Siden den gang har innbyggertallet blitt redusert med over 40 %, til 31,633 i 2019. Byen har et areal på 45,69 km².
Den regionale flyplassen Leipzig-Altenburg lufthavn ligger 5 km øst-sørøst for Altenburg (og 42 km sør for Leipzig).
Filattiera
Filattiera er en kommune i Provinsen Massa-Carrara i den italienske regionen Toscana. Den ligger ca. 50 km. fra Pisa.
Den libanesiske front
Den libanesiske front (arabisk: الجبهة اللبنانية‎| Jabhat al-Lubnaniyya), eller Front libanais på fransk, også kjent som Kufur-fronten, var en koalisjon av for det meste kristne partier i Libanon. Den libanesiske front, eller LF, var ment til å motvirke Den libanesiske nasjonalbevegelsen (LNM).
Mohnbukta
Mohnbukta er en 3 km bred bukt på nordvestsiden av Storfjorden, i Sabine Land på Spitsbergen, Svalbard. Bukta avgrenses i nord av Teistpynten under Teistberget (425 m), og i sør av enden av morenen under Kroghfjellet (585 m). I botnen av bukta munner Hayesbreen ut i havet. Fjellsidene er bratte.
Bukta er oppkalt etter Henrik Mohn (1835–1916), en norsk meteorolog og forsker.
Katyn
Katyn kan sikte til:
Bagnone
Blant severdighetene er en gammel borg, bygget i det 13. århundre. I borgkapellet er historikeren Antonio da Faye begravet.
Dragan
Dragan er et serbisk, kroatisk, slovensk, makedonsk og bulgarsk mannsnavn dannet av det slaviske leddet dorgu, «dyrebar».
Kjente personer med navnet
Personene i listen er ordnet kronologisk etter fødselsår.
Eksterne lenker
Dragan
ZSU-23-4
ZSU-23-4 (ЗСУ-23-4 «Ши́лка») er et sovjetisk, selvdrevet luftvernkjøretøy med fire 23 mm kanoner. Det ble utviklet på basis av stridsvognen PT-76 tidlig på 1960-tallet. ZSU-23-4 er nå i ferd med å bli faset ut de fleste steder, ofte til fordel for 2S6.